Sign in / Join .st0{fill:#34437F;} .st1{fill:#878787;} Wednesday, October 27, 2021 ikteb hawn… Fittex Sudaniż arrestat wara li allegatment darab Niġerjan b'mus Minn talk.mt October 27, 2021 talk.mt Sudaniż ta' 45 sena residenti Birżebbuġa, ġie arrestat b'rabta ma' attentat ta' serqa u feriment li seħħ fil-Marsa. Dalgħodu, għall-ħabta tal-11:15, il-Pulizija ġiet infurmata b'argument viċin il-Ġnien 6 ta' Awwissu, il-Marsa. Il-Pulizija tar-Rapid Intervention Unit (RIU) u tal-Komunità tal-Marsa marru mill-ewwel fuq il-post, fejn sabu raġel ferut. Għalhekk intalbet l-assistenza medika u raġel midrub ittieħed l-Isptar Mater Dei għall-kura. Minn stħarriġ li rriżulta li raġel allegatament ipprova jisraq lil Niġerjan ta' 31 sena residenti l-Imsida. Dan tal-aħħar irreżista u l-aggressur allegatament tah daqqa' ta' mus f'idu u ħarab. Aktar tard, in-Niġerjan ġie ċċertifikat li weġġa' gravi. Il-Pulizija tar-RIU bdew mill-ewwel bit-tfittxija u fi ftit ħin innutaw persuna taqbel mad-deskrizzjoni tal-aggressur. Hekk kif marru fuqu, is-Sudaniż sar aggressiv, ma obdiex l-ordnijiet mogħtija u ġie arrestat. Minn tfittxija li saret fuqu nstabu żewġ armi li jaqtgħu u bil-ponta. L-investigazzjonijiet tal-Pulizija mid-Distrett tal-Ħamrun u tar-Reati Maġġuri għadhom għaddejjin. Artiklu preċedenti Josh Cavallo jsir l-ewwel player li ħabbar li huwa omosesswali fl-A-league fl-Awstralja Artiklu li jmiss "Il-maġġoranza li għandkom illum jew għada se tgħaddi wkoll"